CONSILIUL  LOCAL AL MUNICIPIULUI TIMIŞOARA

DIRECŢIA DE ASISTENŢĂ SOCIALĂ COMUNITARĂ TIMIŞOARA

NR.1181/27.06.2006                                                                                aprobat

                                                                                                                  P r i m a r

                                                                                                        Gheorghe ciuhandu

R e f e r a t


Domnul Francesco Pasi şi un grup de investitori italieni din Forli- Italia  a donat o sumă de 3500 Euro, care a fost primită de Viceprimarul  Municipiului Timişoara- domnul Adrian Orza,  pentru Compartimentul Centre de zi din cadrul Direcţiei de Asistenţă Socială Comunitară Timişoara( fost Centru Comunitar de Asistenţă Socială Timişoara).


Această sumă va fi folosită pentru dotări de Compartimentul Centre de zi conform Bugetului donaţiei întocmită de Serviciul pentru Protecţia Socială a Persoanelor Vârstnice, în structura căruia se află Compartimentul Centre de zi.


Conform  prevederilor art. 41 alin (1) din Legea nr.47/2006 privind sistemul naţional de asistenţă socială „ La finanţarea serviciilor sociale sunt utilizate şi sume provenite din venituri proprii, din donaţii, sponsorizări sau din alte contribuţii din partea unor persoane fizice ori juridice, din ţară şi din străinătate, precum şi din alte surse, cu respectarea legislaţiei în domeniu.”

În sensul celor de mai sus, în conformitate cu dispoziţiile art. 123 alin. 3 din   Legea 215/2001, propunem spre aprobare Consiliului Local al Municipiului Timişoara  acceptul de donaţie a sumei de 3500 EURO .

